Hr Imre Jugomäe
Mulgi vallavalitsus
Pärnu mnt 30
69403 Abja-Paluoja
mulgi@mulgivald.ee		Teie 15.08.2024 nr 4-10/2024-63	
			
		Meie 23.08.2024 nr KV-13-8/24/16306-2	

Vastus pöördumisele	

Austatud härra Jugomäe	

Ettenägematutel asjaoludel pikenes õppuse „Kevadtorm“ kahjude likvideerimine. Praeguseks on kahjude likvideerimisega töövõtja alustanud. Töövõtja on hetkel likvideerimistöid järjest teostanud Vana Karise poolt Mõisaküla poole. Omanikujärelevalvet teostav hr Aivo Koolmeister on kinnitanud, et vaatab koos valla esindajaga üle järgmiste objektide kahjude mahud vastavalt valla poolt esitatud märkustele: 

1.	Abja-Laatre teelõigu kahjud (suunaga Pajumäe Talumeierei poole).
2.	Viraku tee 400m ulatuses ebatasane.
3.	Kaardirakendusel kajastamata 19202:005:0107 paikneva hoone parkimisplats.

Enne kui eelmainitud objektid töövõtjale töösse antakse, kooskõlastatakse parandatud mahud Mulgi valla teedespetsialisti Rein Antoniga. Tööde täpse teostamisaja kohta saab pöörduda otse hr Koolmeistri poole. Palume vabandust kohalikele elanikele tekitatud ebamugavuste pärast ning üritame võimalikult kiiresti koostöös vallaga parandada õppuse tekitatud kahjud.

Lugupidamisega	

[ allkirjastatud digitaalselt ]

Gert Treu	
Kolonelleitnant	
Kaitseväe peastaabi strateegilise kommunikatsiooni osakonna tsiviil-sõjalise koostöö ja otseteavituse jaoskonna ülem